De Ziua Pământului, Joe Biden organizează un summit pentru climă. 40 de șefi de stat participă la evenimentul virtual.
Președintele SUA, Joe Biden, a pornit summitul pentru climă de Ziua Pământului. La evenimentul virtual au fost invitați 40 de șefi de stat din lume. ONU a declarat în 2009 ziua de 22 aprilie ca sărbătoare oficială a planetei Pământ.
De Ziua Pământului, președintele Joe Biden a dat startul summitului pentru climă, care are loc în premieră virtual."Cei care acționează și fac investiții curajoase în oamenii lor și într-un viitor cu energie curată vor beneficia de locurile de muncă bune de mâine și își vor face economiile să fie mai rezistente și mai competitive", a spus Joe Biden.Șeful de la Casa Albă va anunța la summit un plan pentru reducerea emisiilor de gaze cu efect de seră. Oamenii de știință, grupurile de mediu și chiar liderii de afaceri spun că emisiile trebuie reduse cu cel puțin 50% până în 2050. Prim-ministrul Japoniei a anunțat că țara sa va realiza fără probleme obiectivul. Va reduce emisiile cu 46% până în 2030."Pentru a realiza acest obiectiv vom implementa măsuri concrete. În același timp țintim să creăm un ciclu pozitiv prin legarea economiei și mediului pentru a avea o creștere semnificativă", a spus Yoshihide Suga, prim-ministrul Japoniei.